युवकों ने रोडवेज बस चालक पर किया लाठी-डंडों से हमला
घरौंडा | बसस्टैंड पर दर्जनभर अज्ञात युवकों ने हरियाणा रोडवेज बस चालक पर लाठी डंडों से हमला कर दिया। जिससे बस चालक गंभीर रूप से घायल हो गया। जिसको परिचालक ने स्थानीय सीएचसी में भर्ती करवाया। जहां से उसे करनाल रेफर कर दिया गया। बस चालक ने मामले की शिकायत पुलिस को दी है। पुलिस मामले की जांच कर रही है। बुधवार की दोपहर यमुनानगर डिपो की एक बस यमुनानगर से दिल्ली की ओर जा रही थी, जैसे ही बस घरौंडा बस स्टैंड पर पहुंची, तो दर्जनभर युवकों ने लाठी-डंडों से बस चालक शमशेर सिंह पर हमला कर दिया। बीच-बचाव को लोग मौके पर पहुंचे, हमलावर मौके से फरार हो गए। पुलिस थाना प्रभारी राजबीर यादव ने बताया कि बस चालक शमशेर सिंह ने 10 से 12 युवकों द्वारा हमला करने की शिकायत दी है। मामले की जांच जारी है
hin_Deva hin_Deva